钦定古今图书集成/明伦汇编/官常典/第596卷 > 《郑工部陕西随军转运》杨亿
## 钦定古今图书集成/明伦汇编/官常典/第596卷 > 《郑工部陕西随军转运》杨亿

西鄙搀抢未扫除，营平慷慨请行初。三军粒食资心
计，一月星邮待捷书。宣室喜闻延贾谊，茂陵久叹滞
相如。谤言盈箧亲曾见，反间千金计岂疏。遗爱道傍
喧竹马，先声塞外慑穹庐。冯唐莫叹淹郎署，博望还
忻拥使车。陇右行收万里地，关中坐致九年储。牙筹
羽檄皆吾事，才思飘飘两有馀。